钦定古今图书集成/明伦汇编/氏族典/第304卷 > 《廖用贤尚友录》 > 郎𫖮
## 钦定古今图书集成/明伦汇编/氏族典/第304卷 > 《廖用贤尚友录》 > 郎𫖮

按《后汉书郎𫖮传》，“𫖮字雅光，北海安丘人。少传父业，
兼明经典，隐居海畔，延致学徒常数百人，昼研精义，
夜占象度，勤心锐思，朝夕无倦。州郡辟召，举有道方
正，不就。顺帝时，灾异屡见，阳嘉二年正月，公车征，𫖮
乃诣阙，特诏拜郎中，辞病不就，即去。后复公车征，不
行。同县孙礼者，积恶凶暴，好为游侠，与其同里人常”
慕𫖮名德，欲与亲善。𫖮不顾，以此结怨，遂为礼所杀。